b'\n_START_ARTICLE_\nHyefjorden\n_START_PARAGRAPH_\nHyefjorden (ogs\xc3\xa5 Hyenfjorden) er en 14 kilometer lang fjordarm til Nordfjord i Sogn og Fjordane. Fjorden ligger i sin helhet i Gloppen kommune._NEWLINE_Hyefjorden er smal, og bratte fjellvegger ligger tett p\xc3\xa5 fjorden p\xc3\xa5 begge sider. Vestsiden er ufremkommelig der fjellet stuper rett i fjorden. Fylkesvei 615 g\xc3\xa5r p\xc3\xa5 \xc3\xb8stsiden av fjorden, med en rekke tunneler gjennom rasfarlige omr\xc3\xa5der.  Hyefjorden ligger med fjord\xc3\xa5pningen ved Hestenes\xc3\xb8yra mot nord og fjordbunnen ved bygdesenteret Hyen mot s\xc3\xb8r. Fjorden f\xc3\xa5r tilf\xc3\xb8rt mye ferskvann fra omliggende vassdrag, der lakseelva \xc3\x85elva fra Austredalen og Gjengedal er den st\xc3\xb8rste. Ved fjordbunnen ligger ogs\xc3\xa5 en av kommunenes hj\xc3\xb8rnestensbedrifter, b\xc3\xa5tbyggeriet Br\xc3\xb8drene Aa. Fiskeoppdrett finnes flere steder i Hyefjorden.'